

 **ОБЩИНА БЕЛОГРАДЧИК**

  **3900 гр.Белоградчик, http://www.belogradchik.bg**

 **ул. „Княз Борис І”, №: 6 e-mail: kmet@belogradchik.bg**

 **Област Видин Phone/Fax: +359 936/53017; GSM: +359 879 145320**

**ПРОГРАМА**

**ЗА УПРАВЛЕНИЕ НА ОБЩИНА БЕЛОГРАДЧИК**

**за периода 2019 -2023 година**

Настоящата програмата е продължение на работата ни през предходния мандат, в който показахме, че добрите резултати отчетени в края на мандата са плод на диалог и сътрудничество между всички. Същата е разработена в съответствие с изискванията на чл.44, ал. 5 от Закона за местно самоуправление и местна администрация и съдържа основните цели, приоритети и дейности за периода на мандат 2019-2023 г.,

Основната цел на моето управление е ***да превърнем нашият град в привлекателна туристическа дестинация и приятно място за живеене.***

Основните приоритети при моето управление и през този мандат ще бъдат:

1. Подобряване на финансовата стабилност на общината;
2. Провеждане на успешна инвестиционна политика на общината, чрез използване на финансовите възможности на европейските фондове и целевите средства за капиталови разходи;
3. Развитие на туризма и изграждане на туристически атракции;
4. Подобряване на административното обслужване и комуникацията с гражданите;
5. Подобряване на жизнената среда и стандарта на живот;

**ПОДОБРЯВАНЕ НА ФИНАНСОВАТА СТАБИЛНОСТ НА ОБЩИНАТА;**

Ще продължим действията по финансовото стабилизиране на общината, чрез:

#### Намаляване на неразплатените просрочени задължения.

#### Намаляване на наличните задължения за разходи по бюджета на общината.

#### Увеличаване равнището на събираемост на данък сгради, данъка върху недвижимите имоти и данъка върху превозните средства.

#### Подобряване качеството на услугите и повишаване събираемостта на местните приходи.

#### Оптимизиране на разходите.

#### Оптимизация на структурите и числения състав.

**ИНВЕСТИЦИОННА ПОЛИТИКА**

Инвестиционната ни политика ще бъде насочена към следните дейности:

* **Продължаване на обновяването на многофамилните жилищни и административни сгради в града**, с което ще подобрим условията на живот за много от домакинствата, като същевременно ще понижим техните разходи за енергия и ще удължим живота на обитаваните от тях сгради. До края на мандата ще извършим енергийно обновяване на следните сгради:

МЖС с административен адрес: Княз Борис I № 1-3 в гр.Белоградчик

МЖС с административен адрес: ул. Княз Борис I № 26 в гр.Белоградчик

МЖС с административен адрес: ул. Княз Борис I № 27 в гр.Белоградчик

МЖС с административен адрес: Княз Борис I № 28 в гр.Белоградчик

МЖС с административен адрес: Здравец №12-19 в гр.Белоградчик

МЖС с административен адрес: гр. Белоградчик, бул. „Съединение” № 23;

МЖС с административен адрес: гр. Белоградчик, ул. „Княз Ал. Батенберг” № 1;

МЖС с административен адрес: гр. Белоградчик, ул. „Княз Ал. Батенберг” № 2;

МЖС с административен адрес: гр. Белоградчик, ул. „Княз Ал. Батенберг” № 4;

МЖС с административен адрес: гр. Белоградчик, ул. „Княз Ал. Батенберг” № 8;

МЖС с административен адрес: гр. Белоградчик, ж.к. Здравец 1-7;

МЖС с административен адрес: гр. Белоградчик, ж.к. „Здравец” № 8-11;

МЖС с административен адрес: гр. Белоградчик, ул. „Белоградчишки проход” № 2;

МЖС с административен адрес: гр. Белоградчик, ж.к. Здравец 1-7;

МЖС с административен адрес: гр. Белоградчик, ул. „Белоградчишки проход” № 4;

МЖС с административен адрес: гр. Белоградчик, ул. „Белоградчишки проход” № 6;

МЖС с административен адрес: гр. Белоградчик, ул. „Отец Паисий” № 1-3;

МЖС с административен адрес: гр. Белоградчик, ул. „Любен Каравелов” № 3;

МЖС с административен адрес: гр. Белоградчик, ул. „Любен Каравелов” № 7

МЖС с административен адрес: гр. Белоградчик, ул. „Цар Иван Асен” № 14;

МЖС с административен адрес: гр. Белоградчик, ул. „Цар Иван Асен” № 27;

* Реконструкция и обновяване на централния градски площад “Възраждане” - с нови настилки, пейки и осветление;
* Подмяна на водопроводната мрежа ниска зона под централен площад, кръгово движение и ул. Княз Борис I №6 и висока зона;
* Рекултивация на общинското депо за отпадъци;
* Въвеждане на добра практика за компостиране в домакинствата на биоразградими домакински отпадъци – хранителни отпадъци и зелени отпадъци от градини, като мярка за намаляване на количествата депонирани отпадъци. Първоначално ще бъдат закупени 420 компостера за домакинства на територията на общината;
* Повишаване на енергийната ефективност на уличното осветление в Общината чрез технологично обновление и модернизиране на системите за външно изкуствено осветление и подобряване на нивото на уличното осветление в съответствие с утвърдените стандарти
* Изграждане на система за видеонаблюдение в населените места на територията на общината ;
* Разширяване на гробищния парк ;
* Реконструкция и обновяване на летен кинотеатър “Гъбите”;
* Реконструкция на уличната и водопроводната мрежа в града и селата;

През следващите 4 години водещ принцип в нашата работа ще бъде **балансираното развитие на централната градска част, кварталите и** **малките населени места**!

При реализацията на отделните секторни политики общинската администрация ще заложи на **балансирано разпределение на** **инвестициите в инфраструктура и в човешки капитал**. Ще продължим утвърдената през изтеклия мандат тенденция за ежегоден ръст във финансирането на секторите образование, здравеопазване, култура, спорт и социални дейности.

**РАЗВИТИЕ НА ТУРИЗМА И ИЗГРАЖДАНЕ НА ТУРИСТИЧЕСКИ АТРАКЦИИ**

И през този мандат ще продължим активната работа с туроператори и рекламни агенции за увеличаване броя на туристите, посещаващи туристическите обекти в общината;

За разнообразяване на туристическите атракции ще извършим следните дейности:

* Изработка на аудио гид за Белоградчишка крепост и пещера „Магура”. Аудио гидовете ще бъдат на три езика. Потребителят ще може да избира номер от системата отговарящ на мястото където се намира;
* Изграждане на мултимедийна инсталация за проектиране на рисунките в "Магурa" в първата зала на пещерата. Инсталацията ще проектира, както рисунките така и процеса по тяхното създаване от първобитните хора;
* Аудио визуално шоу на Белоградчишката крепост - Звуково светлинна инсталация с продължителност най-много 30 мин. Спектакъла ще бъде придружен с вузилна прожекция на крепостната стена. Проектът е с работно заглавие "Легенди за Скалите";
* Дигитализиране на туристически услуги в туризма на града. Възстановяване на киоск терминалите в града с пълна информация за туристическите продукт в региона;
* Създаване на официален туристически сайт на общината www. [visitbelogradchik.com](http://visitbelogradchik.com);
* Създаване на интерактивна карта за Белоградчишката крепост и пещера „Магура”;
* Изграждане на Виенско колело с диаметър 42 метра – най-голямото в България;

**ПОДОБРЯВАНЕ НА АДМИНИСТРАТИВНОТО ОБСЛУЖВАНЕ И** **КОМУНИКАЦИЯТА С ГРАЖДАНИТЕ**

* Ще започнем поетапно въвеждане на **електронни административни**
**услуги** и по този начин съществено ще улесним както гражданите, така и
бизнеса;
* Ще запазим и подобрим вече утвърдения модел на активна комуникация и
**индивидуален подход** към проблемите, запитванията, предложенията и
сигналите на нашите съграждани.

**ОБРАЗОВАНИЕ**

* Ще инвестираме в **модернизирането на образователната** **инфраструктура.**
* Ще изградим нови **детски площадки** в кварталите на града.
* Ще подобрим сигурността на всички учебни и детски заведения чрез
въвеждане на **видеонаблюдение**.
* Ще осигурим **безплатен транспорт** за всички ученици до 16-годишна
възраст.
* Поетапно ще подновяваме училищните автобуси.
* Ще насърчаваме образователната интеграция на **децата в риск**.

**СОЦИАЛНИ ДЕЙНОСТИ**

Ще запазим действащите социални услуги и ще разкрием нови, насочени
към **възрастните хора и деца в риск**. Сред тях са:

* **Разкриване на нови звена за социални услуги** - Център за настаняване от семеен тип за деца с капацитет 12 места и 10 души персонал; Дневен център за деца с увреждания с 30 места за дневна грижа и 60 места за консултативни услуги с персонал от 12 души и Център за обществена подкрепа със 100 места за консултативни услуги и 4 места за спешно настаняване;
* Ще продължим предоставянето на услугите **“Социален асистент”** и
**“Домашен помощник”**. По този начин ще подобрим качеството на живот
на възрастните хора и хората с увреждания и ще създадем
нови работни места.
* Ще продължим предоставянето на „топъл обяд” на социално слаби граждани в **Обществената трапезария**.
* Ще подобрим ефективността на **Домашния социален патронаж**.
* Ще продължим да осигуряваме работа на 14 души приемни родители
* Ще продължим да **подпомагаме социално слаби** граждани с еднократни
финансови помощи, като ще се стремим да окажем подкрепа на възможно
най-много домакинства в общината.

**КУЛТУРА И СПОРТ**

* Съвместно с Националната опера и балет ще продължим да утвърждаваме фестивалът “Опера на върховете”, като значимо събитие със световно значение, чиито представленията годишно се посещават от над 6 000 души;
* Ще продължим да развиваме утвърдени културни формати като
Белоградчишкия панаир и Международния събор „Кадъ боаз”.
* Ще привличаме актуални и **световно признати изпълнители и**
**музиканти**, но ще продължим да осигуряваме възможности за изява и
старт на **млади творци от нашата община.**
* Ще продължим да организираме фестивалът “От Тимок до Искър” и ежегодната „Поетическа обсерватория“, организирана от община Белоградчик, дружеството на писателите във Видин и Народно читалище „Развитие – 1893 г“, която продължава вече 39 години.
* Ще организираме Международен фестивал на духовата музика, който ще бъде тридневен с надсвирване на духови оркестри и развлекателна програма.
* Ще наситим културния календар със **събития на открито, градски**
**празници и фестивали**.
* Ще продължим да работим и съдействаме за развитието на спорта в общината, като подкрепяме всички спортни клубове– футбол, волейбол, джудо, самбо, спортно ориентиране.
* Ще продължим да организираме и турнира по Мотокрос, като нашата цел е той да стане кръг от националната купа на България.
* Ще съдействаме и при провеждането на турнира по канадска борба и провежданият два пъти в годината регионален турнир по шахмат

**МАЛКИ НАСЕЛЕНИ МЕСТА**

* **Подобряването на условията на живот в малките населени места на**
**територията на Община ще бъде наш приоритет!**
* Ще стимулираме инициативността и предприемчивостта на кметовете и
кметските наместници и ще ги подкрепяме при реализирането на
проекти, които са в интерес на местните общности.
* Ще продължим с още по-ускорени темпове да рехабилитираме
общинската пътна инфраструктура. Ще **асфалтираме уличната мрежа**,
ще изградим **нови тротоари**. Ще поставим пътни
табели и камери за наблюдение на възлови точки.
* Ще подновим **уличното осветление** с нови енергоспестяващи
осветителни тела.
* Ще привлечем европейско финансиране за проектиране и изграждане на
**канализационни системи**.
* Ще реновираме свободни общински сгради
* Още по-активно ще подкрепяме усилията на кметовете и кметските
наместници за **облагородяването и поддържането на обществените**
**места**–здравни служби, спирки,зелени площи, гробищни паркове.
* Ще подобрим качеството на обслужване в **обществения транспорт** и ще
направим междуселищните линии по-удобни и достъпни за пътуващите.

**ИЗПЪЛНЕНИЕТО НА ПЛАНИРАНИТЕ ДЕЙНОСТИ СА ПОСТИЖИМИ ЧРЕЗ:**

* Разумно планиране на разходите по приоритети на бюджетните средства;
* Успешно усвояване на средствата от Европейските фондове чрез разработване и реализация на проекти;
* Използване на възможностите за кредитиране;
* Партньорство с държавната власт за взаимни ползи;
* Прилагане и развитие на формите на публично-частно партньорство.

При подготовката на документа са взети под внимание национални и регионални стратегически документи, приетите от Общински съвет - Белоградчик планове и програми за развитие на Община Белоградчик, предизборната програма, която в качеството си на кандидат за кмет на Община Белоградчик съм представил пред избирателите, като са отчетени и поетите ангажименти към жителите на общината.

Документът е съобразен с функциите и правомощията на кмета на общината, съгласно действащото национално законодателство, с изискванията за добро управление и възприетите добри практики на местните власти в страните от ЕС.  Програмата е разработена с дълбоко уважение към правата и възможностите на гражданите на общината да участват в местното самоуправление, гарантирани от чл.17 на ЗМСМА.

Програмата за управление на Община Белоградчик за периода 2019 – 2023 г. е динамичен документ, чието реализиране, в съответствие на ЗМСМА ще бъде отчитано на годишен период, ще бъде извършван анализ на постиженията, проблемите и трудностите пред изпълнението на конкретните мерки и ще бъде подлаган на актуализиране.

 Програмата е приета с Решение №48, взето с Протокол №5 от 30.01.2020г.

 Председател ОбС……………….

 / Б. Минков/